Z Á P I S N I C A  č. 2/2016

zo  zasadnutia Obecného zastupiteľstva v Slaskej, konaného dňa 27. apríla 2016 o 18,00 hod. v kancelárii starostu obce vo volebnom období 2014 - 2018.

Prítomní:
Podľa prezenčnej listiny boli prítomní 4 poslanci obecného zastupiteľstva, starosta obce a administratívna pracovníčka obecného úradu. Poslankyňa Miriam Ťahúňová a hlavná kontrolórka obce Lucia Borošová svoju neprítomnosť ospravedlnili vopred. 

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Informácia hlavnej kontrolórky obce o plnení uznesení 122/2016 až 131/2016.
4.	Informácia starostu obce o aktivitách OcÚ.
5.	Plnenie rozpočtu k 31.3.2016.
6.	Hlavná kontrolórka obce:
-	Správa o kontrolnej činnosti za rok 2015.
-	Správa o výsledkoch kontrol č. 1/2016.
-	Návrh pravidiel kontrolnej činnosti hlavnej kontrolórky.
-	Žiadosť o udelenie súhlasu s vykonávaním inej zárobkovej činnosti.
7.	Majetková agenda:
-	Vyhlásenie OVS 01/2016.
-	Schválenie predaja majetku na základe zverejnených zámerov.
8.	Žiadosti:
-	Žiadosť p. Jána Petra s manželkou o odkúpenie pozemku.
-	Žiadosť p. Milana Multána o odkúpenie pozemkov.
-	Žiadosť p. Petra Kadára s manželkou o odkúpenie pozemkov.
9.	Návrh PHaSR, návrh registratúrneho poriadku.
10.	Projekt „Nákup technológie pre triedený zber komunálnych odpadov v obci Slaská“.
11.	Rôzne.
12.	Diskusia.
13.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý konštatoval, že podľa prezenčnej listiny je zastupiteľstvo uznášaniaschopné, nakoľko sú prítomní 4 poslanci obecného zastupiteľstva. 

K bodu č. 2

Program rokovania obecného zastupiteľstva bol uznesením č. 132/2016 schválený v podobe, ktorá je uvedená v tejto zápisnici. Za zapisovateľku zápisnice určil starosta obce sl. Zuzanu Mojžišovú. Obecné zastupiteľstvo uznesením č. 133/2016 zvolilo za overovateľov zápisnice Ing. Arnošta Götha a p. Zdena Fronca.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 3. 

Informáciu o plnení uznesení č. 122/2016 až 131/2016 predniesla poslancom obecného zastupiteľstva administratívna pracovníčka OcÚ sl. Mojžišová, ktorú poverila hlavná kontrolórka obce Ing. Lucia Borošová. Bolo skonštatované, že všetky uznesenia sú splnené. Po tejto informácií starosta obce ihneď otvoril rozpravu k tomuto bodu. Poslanci nemali žiadne dotazy a uznesením č. 134/2016 obecné zastupiteľstvo zobralo na vedomie informáciu hlavnej kontrolórky obce o plnení uznesení č. 122/2016 až 131/2016 z volebného obdobia 2014-2018.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 4

Písomne spracovaná informácia starostu obce o aktivitách OcÚ sa nachádzala v materiáloch na rokovanie obecného zastupiteľstva a preto starosta dal hneď priestor poslancom obecného zastupiteľstva a otvoril rozpravu k uvedenej informácií. Poslanci nemali žiadne dotazy k uvedenej informácií a tak uznesením č. 135/2016 obecné zastupiteľstvo zobralo na vedomie informáciu starostu obce o aktivitách OcÚ.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 5 

Spracované plnenie rozpočtu bolo poslancom doručené v materiáloch na rokovanie a tak starosta obce otvoril rozpravu k tomuto bodu rokovania. Poslanci nemali pripomienky k samotnému plneniu. Poslanec Göth len upozornil, že došlo k chybe pri vypĺňaní predmetnej tabuľky a uviedol konkrétne položky. Obecné zastupiteľstvo uznesením č. 136/2016 zobralo na vedomie plnenie rozpočtu k 31.3.2016.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 6

Hlavná kontrolórka obce doručila materiál na prerokovanie v obecnom zastupiteľstve a to Správu o kontrolnej činnosti za rok 2015, Správu o výsledkoch kontrol č. 1/2016, Návrh pravidiel kontrolnej činnosti hlavnej kontrolórky a Žiadosť o udelenie súhlasu s vykonávaním inej zárobkovej činnosti. Uvedený materiál bol poslancom doručený. Starosta obce preto otvoril rozpravu k predloženému materiálu hlavnej kontrolórky obce. Poslanci skonštatovali, že správa za rok 2015 obsahuje sumarizáciu vykonaných kontrol, s výsledkami ktorých už boli v minulosti oboznámení. Správa o vykonaných kontrolách neobsahuje porušenia zo strany obecného úradu a nie je nutné riešiť žiadny problém. Navrhované pravidlá kontrolnej činnosti vychádzajú z platnej legislatívy a poslanci k nim nemali žiadne pripomienky. Rovnako v plnom rozsahu vyhoveli žiadosti hlavnej kontrolórky o udelenie súhlasu s vykonávaním inej zárobkovej činnosti. Obecné zastupiteľstvo uznesením č. 137/2016 zobralo na vedomie Správu hlavnej kontrolórky obce o kontrolnej činnosti za rok 2015 a Správu hlavnej kontrolórky obce o výsledkoch kontrol pokladničných operácií na OcÚ Slaská za II. polrok 2015. Obecné zastupiteľstvo uznesením č. 138/2016 schválilo Pravidlá kontrolnej činnosti hlavnej kontrolórky obce Slaská podľa predloženého návrhu. Obecné zastupiteľstvo zároveň uznesením č. 139/2016 súhlasilo v súlade s § 18 ods. 1 zákona SNR č. 369/1990 Zb. o obecnom zriadení v znení neskorších predpisov, aby hlavná kontrolórka obce Ing. Lucia Borošová mohla vykonávať inú zárobkovú činnosť – recepčná v hotely Termál vo Vyhniach.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 7

Starosta obce navrhol obecnému zastupiteľstvu vyhlásiť obchodnú verejnú súťaž č. 01/2016 na predaj prebytočného majetku a to nehnuteľností, ktoré obec v minulosti odkúpila, vysporiadala, zbavila exekučného záložného práva a upravila. Poslanci s uvedeným návrhom súhlasili, nakoľko už pri kúpe týchto nehnuteľností sa dohodlo, že po ich vysporiadaní ich obec ponúkne na predaj. Obecné zastupiteľstvo následne uznesením č. 140/2016 schválilo:

-	Za prebytočný majetok obce Slaská: rodinný dom súp. č. 169; rodinný dom súp. č. 170; pivnica súp. č. 336; pozemok parcela č. C-KN 541/1, zastavané plochy a nádvoria o výmere 75 m2; pozemok parcela č. C-KN 541/3, zastavané plochy a nádvoria o výmere 360 m2; pozemok parcela č. C-KN 543/1, zastavané plochy a nádvoria o výmere 60 m2; pozemok parcela č. C-KN 543/2,  zastavané plochy a nádvoria o výmere 35 m2; pozemok parcela č. C-KN 544/2, zastavané plochy a nádvoria o výmere 70 m2; pozemok parcela č. C-KN 545/1, záhrady o výmere 204 m2; pozemok parcela č. C-KN 545/2, záhrady o výmere 7 m2 a pozemok parcela č. C-KN 546,  zastavané plochy a nádvoria o výmere 16 m2, všetky nehnuteľnosti v k.ú. Slaská, obec Slaská, okres Žiar nad Hronom.
 
-	Prevod uvedeného prebytočného majetku na základe uskutočnenia obchodnej verejnej súťaže v zmysle § 9a ods. 1 písm. a) zákona SNR č. 138/1991 Zb. o majetku obcí v znení neskorších predpisov, pre úspešného uchádzača obchodnej verejnej súťaže. 

-	Podmienky obchodnej verejnej súťaže v zmysle § 9 ods. 2 písm. b) zákona SNR č. 138/1991 Zb. o majetku obcí v znení neskorších predpisov na prevod nehnuteľného majetku obce Slaská:

Súťaž sa začína dňom  jej uverejnenia na úradných tabuliach obce Slaská, na webovom sídle obce Slaská a v regionálnej tlači. Písomné cenové ponuky je treba doručiť Obecnému úradu v Slaskej v zalepenej obálke s označením OVS – 01/2016 s poznámkou „NEOTVÁRAŤ“. Ponuky sa môžu predkladať len v slovenskom jazyku. Písomný návrh musí obsahovať – obchodné meno, resp. meno a priezvisko navrhovateľa; IČO, resp. dátum narodenia navrhovateľa; sídlo, resp. bydlisko navrhovateľa; označenie stavieb, parcelné čísla pozemkov a ich výmeru;  návrh celkovej ceny; termín a spôsob platby kúpnej ceny. Ak predmetný návrh nebude obsahovať uvedené údaje, nebude zaradený do súťaže, aj keď bude podaný v určenej lehote. Navrhovatelia nemajú nárok na náhradu nákladov spojených s účasťou na súťaži. Po doručení nemožno návrh meniť, dopĺňať alebo odvolať. Vyhlasovateľ sa zaväzuje v lehote do 10 pracovných dní od schválenia víťazného návrhu obecným zastupiteľstvom oznámiť vybraný návrh prostredníctvom informácie zverejnenej na webovom sídle vyhlasovateľa. V tej istej lehote sa vyhlasovateľ zaväzuje oznámiť prijatie vybraného návrhu úspešnému navrhovateľovi a upovedomiť účastníkov súťaže, ktorí v súťaži neuspejú, že ich návrhy sa odmietli. Vyhlasovateľ si vyhradzuje právo odmietnuť všetky predložené návrhy. Víťazný návrh musí byť schválený obecným zastupiteľstvom. Vyhlasovateľ oznamuje, že najnižšia ponuka ceny nemôže klesnúť pod 22.000 €. Nehnuteľnosti sú na predaj všetky ako celok bez možnosť odkupovania samostatne. Písomné návrhy je možné doručiť osobne, poštou alebo kuriérskou službou na adresu: Obecný úrad Slaská, súp. č. 17, 966 22 Lutila, v termíne do 15.6.2016, vrátane dňa 15.6.2016  do 15,00 hod.. 

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

Na poslednom obecnom zastupiteľstve bol schválený zámer predaja pozemkov p. Zdenovi Jelžovi. Tento zámer bol zverejnený na úradných tabuliach v obci a na webovom sídle obce www.slaska.sk od 5.4.2016 do 26.4.2016. V uvedenej lehote k zverejnenému zámeru nebola obci doručená žiadna pripomienka. Poslanci po skonštatovaní, že zámer bol zverejnený v zmysle platnej legislatívy, nemali žiadne pripomienky a obecné zastupiteľstvo uznesením č. 141/2016:

A)	berie na vedomie:

Informáciu, že zámer obce Slaská na predaj pozemku parcely č. C-KN 754/14, vedená ako zastavané plochy a nádvoria o výmere 134 m2, vlastnícky podiel o veľkosti 1/1 (zodpovedajúca výmera  – 134 m2), v k.ú. Slaská a pozemku parcela č. C-KN 754/15, vedená ako zastavané plochy a nádvoria o výmere 25 m2, vlastnícky podiel o veľkosti 1/1 (zodpovedajúca výmera – 25 m2), v k.ú. Slaská, obidva pozemky zamerané geometrickým plánom č. 35302551-71/2015, bol zverejnený na úradných tabuliach obce a na webovej stránke obce v období od 5.4.2016 do 26.4.2016.

B)	schvaľuje:

Podľa § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj nehnuteľností – pozemkov parcela č. C-KN 754/14, vedená ako zastavané plochy a nádvoria o výmere 134 m2, vlastnícky podiel o veľkosti 1/1 (zodpovedajúca výmera – 134 m2), v k.ú. Slaská a parcela č. C-KN 754/15, vedená ako zastavané plochy a nádvoria o výmere 25 m2, vlastnícky podiel o veľkosti 1/1 (zodpovedajúca výmera – 25 m2), v k.ú. Slaská, obidva pozemky zamerané geometrickým plánom č. 35302551-71/2015, v prospech kupujúceho – Zdeno Jelža, nar. 17.9.1970, bytom Slaská č. 161, 966 22 Lutila, za kúpnu cenu 3,00 €/m2, spolu v sume 477,00 eur. Predaj bol schválený trojpätinovou väčšinou všetkých poslancov z dôvodov hodných osobitného zreteľa, ktoré sú dané tým, že predmetné pozemky sú súčasťou oploteného pozemku kupujúceho. Pozemky sú zároveň priľahlé k nehnuteľnosti (rodinný dom) vo vlastníctve kupujúceho.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0
Na poslednom obecnom zastupiteľstve bol schválený zámer predaja pozemku p. Vladislavovi Göthovi s manželkou. Tento zámer bol zverejnený na úradných tabuliach v obci a na webovom sídle obce www.slaska.sk od 5.4.2016 do 26.4.2016. V uvedenej lehote k zverejnenému zámeru nebola obci doručená žiadna pripomienka. Poslanci po skonštatovaní, že zámer bol zverejnený v zmysle platnej legislatívy, nemali žiadne pripomienky a obecné zastupiteľstvo uznesením č. 142/2016:

A)	berie na vedomie:

Informáciu, že zámer obce Slaská na predaj pozemku parcely č. C-KN 755/4, vedená ako zastavané plochy a nádvoria o výmere 2 m2, vlastnícky podiel o veľkosti 1/1 (zodpovedajúca výmera  –2 m2), v k.ú. Slaská, pozemok zameraný geometrickým plánom č. 35302551-71/2015, bol zverejnený na úradných tabuliach obce a na webovej stránke obce v období od 5.4.2016 do 26.4.2016.

B)	schvaľuje:

Podľa § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj nehnuteľnosti – pozemku parcela č. C-KN 755/4, vedená ako zastavané plochy a nádvoria o výmere 2 m2, vlastnícky podiel o veľkosti 1/1 (zodpovedajúca výmera – 2 m2), v k.ú. Slaská, pozemok zameraný geometrickým plánom č. 35302551-71/2015, v prospech kupujúcich – Vladislav Göth, nar. 8.2.1966 a manželka Darina Göthová, nar. 30.1.1965, obidvaja bytom Slaská č. 234, 966 22 Lutila, za kúpnu cenu 3,00 €/m2, spolu v sume 6,00 eur. Predaj bol schválený trojpätinovou väčšinou všetkých poslancov z dôvodov hodných osobitného zreteľa, ktoré sú dané tým, že predmetný pozemok je súčasťou oploteného pozemku kupujúcich. Pozemok je zároveň priľahlý k nehnuteľnosti (rodinný dom) vo vlastníctve kupujúcich.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 8

Pán Ján Petro s manželkou, obidvaja bytom Slaská č. 30, požiadali obec o odkúpenie pozemku, ktorý je súčasťou ich oplotenej záhrady a o zábere obecného pozemku sa dozvedeli po vyhotovení geometrického plánu. Starosta obce otvoril rozpravu, v ktorej poslanci konštatovali, že ide o vysporiadanie dlhoročne užívanej nehnuteľnosti, ktorá je súčasťou už oploteného pozemku. Obecné zastupiteľstvo následne uznesením č. 143/2016 schválilo nasledovný zámer:

-	V zmysle § 9a ods. 8 písm. e)  zákona č. 138/1991 Zb. o majetku obcí v znení neskorších predpisov zámer predaja svojho majetku, a to: pozemku parcela č. C-KN 24, vedená ako záhrady o výmere 131 m2, vlastnícky podiel    o veľkosti 1/1 (zodpovedajúca výmera podielu – 131 m2), v k.ú. Slaská, pozemok zameraný geometrickým plánom č. 35302551-15/2016 v prospech kupujúcich – Ján Petro, nar. 19.10.1972 a manželka Miriam Petrová, nar. 30.12.1973, obidvaja bytom Slaská č. 30, 966 22 Lutila z dôvodov hodných osobitného zreteľa, ktoré sú dané tým, že predmetný pozemok je súčasťou oploteného pozemku kupujúcich. Pozemok je zároveň priľahlý k nehnuteľnosti (rodinný dom) vo vlastníctve kupujúcich.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

Pán Peter Kadár s manželkou, obidvaja bytom Slaská č. 232, požiadali obec o odkúpenie pozemkov, ktoré sú súčasťou ich oplotenej záhrady a dvora a o zábere obecných pozemkov sa dozvedeli  po vyhotovení geometrického plánu. Starosta obce otvoril rozpravu, v ktorej poslanci rovnako konštatovali, že ide o vysporiadanie dlhoročne užívaných nehnuteľností, ktoré sú súčasťou už oploteného pozemku. Obecné zastupiteľstvo následne uznesením č. 144/2016 schválilo nasledovný zámer:

-	V zmysle § 9a ods. 8 písm. e)  zákona č. 138/1991 Zb. o majetku obcí v znení neskorších predpisov zámer predaja svojho majetku, a to: pozemkov parcela č. C-KN 488/7, vedená ako zastavané plochy a nádvoria o výmere 21 m2, spoluvlastnícky podiel o veľkosti 1/2 (zodpovedajúca výmera podielu – 10,5 m2), v k.ú. Slaská; parcela č. C-KN 488/8, vedená ako zastavané plochy a nádvoria o výmere 5 m2, vlastnícky podiel o veľkosti 1/1 (zodpovedajúca výmera podielu – 5 m2), v k.ú. Slaská a parcela č. C-KN 755/5, vedená ako zastavané plochy a nádvoria o výmere 2 m2, vlastnícky podiel o veľkosti 1/1 (zodpovedajúca výmera podielu – 2 m2), v k.ú. Slaská, pozemky zamerané geometrickým plánom č. 35302551-12/2016 v prospech kupujúcich – Peter Kadár, nar. 12.8.1952 a manželka Bernardína Kadárová, nar. 1.8.1952, obidvaja bytom Slaská č. 232, 966 22 Lutila z dôvodov hodných osobitného zreteľa, ktoré sú dané tým, že predmetné pozemky sú súčasťou oploteného pozemku kupujúcich. Pozemky sú zároveň priľahlé k nehnuteľnosti (rodinný dom) vo vlastníctve kupujúcich.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

Pán Milan Multán, bytom Slaská č. 160, požiadal obec o odkúpenie pozemkov, ktoré sú súčasťou jeho oplotenej záhrady a dvora a o zábere obecných pozemkov sa dozvedel po vyhotovení geometrického plánu. Starosta obce otvoril rozpravu, v ktorej poslanci opäť konštatovali, že ide o vysporiadanie dlhoročne užívaných nehnuteľností, ktoré sú súčasťou už oploteného pozemku. Obecné zastupiteľstvo následne uznesením č. 145/2016 schválilo nasledovný zámer:

-	V zmysle § 9a ods. 8 písm. e)  zákona č. 138/1991 Zb. o majetku obcí v znení neskorších predpisov zámer predaja svojho majetku, a to: pozemkov parcela č. C-KN 488/2, vedená ako zastavané plochy a nádvoria o výmere 4 m2, spoluvlastnícky podiel o veľkosti 1/2 (zodpovedajúca výmera podielu – 2 m2), v k.ú. Slaská; parcela č. C-KN 488/4, vedená ako zastavané plochy a nádvoria o výmere 129 m2, spoluvlastnícky podiel o veľkosti 1/2 (zodpovedajúca výmera podielu – 64,5 m2), v k.ú. Slaská; parcela č. C-KN 488/5, vedená ako zastavané plochy a nádvoria o výmere 20 m2, vlastnícky podiel o veľkosti 1/1 (zodpovedajúca výmera podielu – 20 m2), v k.ú. Slaská; parcela č. C-KN 488/6, vedená ako zastavané plochy a nádvoria o výmere 24 m2, vlastnícky podiel o veľkosti 1/1 (zodpovedajúca výmera podielu – 24 m2), v k.ú. Slaská; parcela č. C-KN 489, vedená ako zastavané plochy a nádvoria o výmere 47 m2, spoluvlastnícky podiel o veľkosti 1/2 (zodpovedajúca výmera podielu – 23,5 m2), v k.ú. Slaská; parcela č. C-KN 490/2, vedená ako záhrady o výmere 398 m2, vlastnícky podiel o veľkosti 1/1 (zodpovedajúca výmera podielu – 398 m2), v k.ú. Slaská; parcela č. C-KN 490/3, vedená ako záhrady o výmere 55 m2, spoluvlastnícky podiel o veľkosti 1/2 (zodpovedajúca výmera podielu – 27,5 m2), v k.ú. Slaská a parcela č. C-KN 490/4, vedená ako záhrady o výmere 29 m2, vlastnícky podiel o veľkosti 1/1 (zodpovedajúca výmera podielu – 29 m2), v k.ú. Slaská, všetky pozemky zameraná geometrickým plánom č. 35302551-12/2016 v prospech kupujúceho – Milan Multán, nar. 13.7.1961, bytom Slaská č. 160, 966 22 Lutila z dôvodov hodných osobitného zreteľa, ktoré sú dané tým, že predmetné pozemky sú súčasťou oploteného pozemku kupujúceho. Pozemky sú zároveň priľahlé k nehnuteľnosti (rodinný dom) vo vlastníctve kupujúceho.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 9

Spracovaný návrh programu hospodárskeho a sociálneho rozvoja obce Slaská na roky 2015 – 2024 bol niekoľkokrát zverejnený na pripomienkovanie verejnosti a dvakrát bol ako pracovná verzia doručený poslancom obecného zastupiteľstva. Na rokovaní obecného zastupiteľstva došlo k všeobecnej zhode, že všetky pripomienky so zhotoviteľom prerokuje poslanec Hric a zhotoviteľ ich zapracuje. Obecné zastupiteľstvo uznesením č. 146/2016 schválilo Program hospodárskeho a sociálneho rozvoja obce Slaská 2015 – 2024 podľa predloženého a spripomienkovaného návrhu.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

Administratívna pracovníčka OcÚ sl. Mojžišová predkladala na rokovanie Návrh registratúrneho poriadku, ktorý zohľadňuje posledné zákonné úpravy v tejto oblasti. Registratúrny poriadok rieši evidenciu, archiváciu, vyradenie, či likvidáciu všetkých písomností, ktoré sú doručované obci, resp. ktoré obec odosiela. Poslanci v rozprave nemali žiadne pripomienky k predloženému návrhu a obecné zastupiteľstvo uznesením č. 147/2016 schválilo Registratúrny poriadok Obecného úradu v Slaskej podľa predloženého návrhu.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 10

Obec plánuje v budúcnosti uchádzať sa o získanie finančných prostriedkov z fondov EÚ na nákup novej technológie pre triedený zber komunálnych odpadov (traktor, vlečka, štiepkovač, čelný nakladač a pod.), čím by chcela skvalitniť služby na úseku separácie odpadov. V súčasnosti zverejnená výzva má uzávierku 31.5.2016 a ak sa chce obec do nej zapojiť, musí disponovať uznesením obecného zastupiteľstva, že podanie takej žiadosti schvaľuje a rovnako schvaľuje budúce spolufinancovanie v prípade, že bude žiadosť o nenávratný finančný príspevok schválená. Poslanci vedia už niekoľko rokov o snahe obce získať takúto techniku, čím by sa skvalitnili služby separácie odpadov v obci a k podaniu žiadosti nemali žiadne pripomienky. Obecné zastupiteľstvo následne uznesením č. 148/2016 schválilo:

-	Podanie žiadosti o poskytnutie nenávratného finančného príspevku na projekt „Nákup technológie pre triedený zber komunálnych odpadov v obci Slaská“ podľa výzvy s kódom OP KZP-PO1-SC111-2016-10 v rámci OP Kvalita životného prostredia, Prioritná os 1. Udržateľné využívanie prírodných zdrojov prostredníctvom rozvoja environmentálnej infraštruktúry, Investičná priorita 1.1 Investovanie do sektora odpadového hospodárstva s cieľom splniť požiadavky environmentálneho acquis Únie a pokryť potreby, ktoré členské štáty špecifikovali v súvislosti s investíciami nad rámec uvedených požiadaviek, Špecifický cieľ 1.1.1 Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov.
-	Spolufinancovanie projektu vo výške 5 % z celkovej sumy podľa rozpočtu v maximálnej výške 16.000,00 € v prípade, že bude žiadosť o nenávratný finančný príspevok schválená.  

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

K bodu č. 11

Starosta obce navrhol obecnému zastupiteľstvo schváliť hlavnej kontrolórke obce odmenu za I. štvrťrok 2016. Svoj návrh odôvodnil tým, že si hlavná kontrolórka plní svoje povinnosti, snaží sa aktualizovať príslušné interné smernice obce a jej kontrolou sa postupne odstraňujú všetky menšie nedostatky, ktoré obec pri výkone samosprávy určite má. Poslanci sa s návrhom starostu obce stotožnili a konštatovali, že obsah správ predkladaných hlavnou kontrolórkou je dôkazom, že svoju funkciu vykonáva zodpovedne. Obecné zastupiteľstvo po skončení rozpravy uznesením č. 149/2016 schválilo hlavnej kontrolórke obce odmenu za I. štvrťrok 2016 vo výške 30% brutto zo súčtu mesačných platov za január, február a marec 2016.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

Starosta obce  v bode rôzne ešte navrhol odkúpenie spoluvlastníckeho podielu v pozemku E-KN 554 od pani Márii Matuškovej Buschwenter. Návrh odôvodnil tým, že ide o podiel v pozemku nachádzajúceho sa na bývalom stredisku JRD. Keďže budúca predávajúca bude v budúcnosti riešiť vysporiadanie svojho vlastníctva aj v inom prípade a bude možné podiel v prospech obce odkúpiť v jednej zmluve, bude dobré mať schválené uznesenie v tejto veci. Poslanci nemali námietky, keďže vysporiadanie danej lokality je pre obec prioritou. Obecné zastupiteľstvo uznesením č. 150/2016 schválilo:

-	Kúpu nehnuteľnosti v prospech obce Slaská a to: spoluvlastnícky podiel o veľkosti 3/160 (zodpovedajúca výmera podielu – 20 m2), na pozemku parcela č. E-KN 554, vedená ako trvalé trávne porasty o výmere 1050 m2, zapísaná na LV č. 913 v k.ú. Slaská, od predávajúcej – Mária Matúšková Buschwenter, nar. 25.9.1958, bytom Plat 103 Bar Bergkristall, Moss in Passier 39013, Taliansko, za kúpnu cenu spolu v sume 10,00 eur.

Hlasovanie: za: 4 – Fronc, Gӧth, Hric, Mikula
proti: 0
zdržal sa: 0
nehlasoval: 0

Poslanec Göth navrhol, aby sa obmedzila nosnosť áut v časti obce Hlboká z dôvodu, že ide o úzku komunikáciu, kde je nestabilný svah a naviac je pod miestnou komunikáciou uložený prívod pitnej vody. Poslanci sa v rozprave zhodli na obmedzení tak, že by sa tam umiestnil zákaz vjazdu vozidlám nad 3,5 tony. Realizáciu obmedzenia na príslušných orgánoch preverí a následne vykoná obecný úrad osadením príslušných značiek.

K bodu č. 12

Vzhľadom na skutočnosť, že rokovania sa nezúčastnil nikto z verejnosti, tak nebol nikto do diskusie prihlásený a tá bola ukončená.

K bodu č. 13

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia obecného zastupiteľstva určil na 12. mája 2016 o 18,00 hod. v kancelárii starostu obce. 

Zapísala: Zuzana M o j ž i š o v á, v.r.

Daniel G e l i e n, v.r.
  starosta obce

Ing. Arnošt G ö t h, v.r. 
     overovateľ

Zdeno F r o n c, v.r.
  overovateľ